(ฟริสโก) (เท็กซัส)
(บ้านของพีจีเอแห่งอเมริกา)
(ประกาศตัวเลือกกัปตันทีมอเมริกา)
(แซ็ค จอห์นสัน) (กัปตันทีมไรเดอร์คัพของอเมริกา)
(คิม จอห์นสัน) (ภรรยาของแซ็ค)
- กรุณาฝากข้อความ… - ปัดโธ่ จอร์แดน
โอเค เดี๋ยวลองโทรหาคนอื่น
- บีเค - ว่ายังไง
ฉันยินดีที่จะชวนนาย มาเป็นส่วนหนึ่งของทีมไรเดอร์คัพปี 2023
เยี่ยมเลย ฉันตื่นเต้นและรู้สึกเป็นเกียรติมาก
นายกล้าไม่รับสายได้ยังไงเนี่ย
อยากให้นายเห็นภาพตรงหน้าจัง ฉันเพิ่งเปลี่ยนผ้าอ้อมเลอะๆ ของลูก
แล้วนายอยากไปเก็บแต้มที่โรมไหม
แน่นอน ฉันอยาก
โอเคพวก ฉันต้องการนาย
วิเศษเลย
(ริคกี้ ฟาวเลอร์) (อันดับ 25 ของโลก)
ไงแซ็ค
สวัสดีริค
ถ้านายมาร่วมทีมไรเดอร์คัพอเมริกาปี 2023 ฉันจะรู้สึกเป็นเกียรติอย่างยิ่ง
อืม เรื่องนี้ตัดสินใจได้ง่ายมาก
เพราะแน่นอนว่านั่นคือเป้าหมายสูงสุดของฉัน
ฉันรู้ว่ามันเป็นเป้าหมายที่ไกลตา
แต่ฉันก็ดีใจที่ฉันพาตัวเองเข้าไปติดโผได้
เป็นเกียรติที่นายมาร่วมด้วย จริงๆ นะ ริค นายคู่ควรแล้ว
ขอบใจ แซ็ค
คุณทำได้ดีแล้วล่ะ ไม่เป็นไรหรอก
ผมล่ะไม่ชอบส่วนนี้ของงานเลย
สวัสดี
(ฟูล สวิง)
(ตอน 7 เส้นทางสู่โรม ตอน 1)
ไงแซ็ค
ไงพวก
ขอบคุณที่อดทนรอฉันนะ
เรื่องที่ฉันจะพูดนี่มันไม่ง่ายเลย
(คีแกน แบรดลีย์)
ฉันคิดว่ามันจะดีที่สุดถ้าปีนี้เราเปลี่ยนแนวทาง
มันไม่ใช่ว่านายได้ทำหรือไม่ได้ทำอะไร
นายน่ะสุดยอดอยู่แล้วทั้งในและนอกสนาม
ฉันแค่คิดว่ามันจะดีกว่า ถ้าปีนี้เราลองเปลี่ยนแนวทาง
ใจจริงฉันอยากพาไปสัก 30 คนแต่ฉันทำไม่ได้
ฉันอยากบอกนายว่าฉันขอบคุณจริงๆ
โอเค แซ็ค ฉันเข้าใจ
ขออวยพรให้นายโชคดีนะ
ขอให้พวกนายคว้าชัยชนะที่นั่นมาได้
ขอบใจคีกส์ ขอบใจมากจริงๆ พวก
- โอเค ขอบใจแซ็ค - ขอบใจมากพวก
- ดูแลตัวเองล่ะ - อืม
- บาย - บ๊ายบาย
- ทรมานใจเป็นบ้า - ใจฉันเต้นแรงเลยล่ะ
- ทำอะไรกันครับ - เปล่าหรอก
ไม่มีอะไร ลูกรัก กอดพ่อเขาหน่อยสิ
- ทำไมล่ะ - พ่ออยากให้กอด
แย่เป็นบ้า
ว่าไง
ฉันจะเข้าเรื่องเลยก็แล้วกันนะ
ฉันอยากจะ
ชวนนายมาเป็นส่วนหนึ่ง ของทีมไรเดอร์คัพปี 2023
อืม เรื่องนั้นฉันว่าฉันไหวนะแซ็ค
วิเศษเลย
ให้ตายเถอะ พระเจ้า ฉันเครียดเป็นบ้า
ก็นายทำตัวเอง
- รู้ใช่ไหม - ฉันรู้ดี
แต่ที่ฉันจะบอก เจที เราต้องการนายที่นั่นและนายจำเป็นต้องพร้อม
ฉันไม่ได้กังวลกับเรื่องนั้น ฉันแค่กำลังพูดตรงๆ
ได้เวลาซ้อมให้เต็มที่
เราจะเอาถ้วยนั่นกลับบ้าน คู่หู
แน่นอนพวก
เมื่อดูจากตัวเลข ทีมอเมริกาเต็มไปด้วยสุดยอดผู้เล่น
ทีมนี้มีทั้งมือหนึ่งของโลก มีแชมป์รายการใหญ่เจ็ดคน
ลูกทีมแซ็ค จอห์นสันทุกคน เป็นนักกอล์ฟ 30 อันดับแรกของโลก
และถ้าคุณคือทีมยุโรป คุณต้องคิดว่างานนี้น่ากลัวแน่
- เก่งมากกัปตัน - ขอบคุณ เราก็กัปตันทั้งคู่แหละ
(ลอนดอน) (อังกฤษ)
(หนึ่งสัปดาห์ก่อนการคัดเลือกของกัปตันทีมยุโรป)
คุณเข้าไปก่อน ผมจะเดินตาม
อย่างนั้นแหละ ใช่เลย
สุภาพบุรุษ คีธ
สบายดีนะเพื่อนยาก
คุณดูดีนะ กัปตัน
ผมตั้งตารอเลย
- คุณดูดี - ขอบคุณ
ผมลุค โดนัลด์
ผมเป็นนักกอล์ฟอาชีพ ผมเล่นอาชีพมา 21 ปีแล้ว
และปีนี้ผมเป็นกัปตันทีมไรเดอร์คัพยุโรป
ผมได้เล่นไรเดอร์คัพครั้งแรกในปี 2004
และครั้งสุดท้ายคือเมื่อปี 2012
เดิมทีเฮนริก สเตนสันควรได้เป็นกัปตัน
ของทีมไรเดอร์คัพยุโรป
เขาเป็นแชมป์รายการใหญ่ แต่แล้วเขาก็ไปเล่นลิฟกอล์ฟ
นั่นเป็นข้อจำกัดที่ยูโรเปียนทัวร์ไม่อาจก้าวข้าม
เขาถูกไล่ออกจากไรเดอร์คัพ และตอนนี้ตำแหน่งก็ตกเป็นของลุค โดนัลด์
ผมได้รับการยอมรับ พวกเขาเรียกตัวผม แล้วความรู้สึกต่างๆ ก็ประเดประดังเข้ามา
ผมรู้สึกแบบว่า "ผมพร้อมรับหน้าที่นี้ไหม ผมจะทำได้ไหม"
"ผมจะเป็นผู้นำของ 12 คนนี้ได้ไหม"
เมื่อคุณได้รับโอกาสแบบนี้
เราย่อมจะกังขาเสมอ แต่ผมคิดว่าเราต้องมุ่งหน้าเข้าใส่มัน
เพราะศักยภาพที่แท้ของเรา จะอยู่ที่อีกฟากของความกลัวเสมอ
คุณต้องมุ่งเข้าหามัน
ฉะนั้นผมไม่มีทางจะปฏิเสธอยู่แล้ว
ทางทีมอเมริกาจะต้องพยายามคว้าชัยชนะ
บนแผ่นดินยุโรปให้ได้ เป็นครั้งแรกในรอบ 30 ปีแน่
และไม่ว่าคนจะพูดยังไง
ทีมที่ลุคเป็นผู้นำจะต้องถูกมองเป็นไก่รองบ่อน
ไม่ในแง่ใดก็แง่หนึ่ง มันจะต้องน่าตื่นเต้นแน่
ในทางทฤษฎี เราเป็นไก่รองบ่อนมาตลอด
เมื่อมองจากเรื่องอันดับโลกและอะไรพวกนั้น
เมื่อสองปีก่อน อเมริกาชนะขาดลอย ครั้งนี้เราจะต้องเอาคืนให้ได้
(ไรเดอร์คัพ)
(ไรเดอร์คัพ 2020) (วิสซลิงสเตรทส์)
ผลออกมาตามคาดครับ
ถ้วยไรเดอร์คัพกลับไปอยู่ในมือทีมอเมริกา
พวกเขาชนะไปแบบขาดลอย
ทีมยุโรปต้องขายหน้าในไรเดอร์คัพครั้งล่าสุด
มันเป็นชัยชนะครั้งประวัติศาสตร์ของทีมอเมริกา
ฉะนั้นมันจึงเป็นช่วงเวลาที่ไม่ง่ายเลย สำหรับลุค โดนัลด์ในการรับตำแหน่งกัปตัน
หนำซ้ำหลายคนที่เคยเป็น เหมือนดั่งจิตวิญญาณของทีมยุโรป
ก็ย้ายไปลิฟ
ทีมอเมริกาตัดสินใจว่าบรูคส์ เคปก้า ควรมีสิทธิ์ได้เล่นในทีม
แต่ฝั่งทีมยุโรป เอียน โพลเตอร์ เซร์คิโอ การ์เซียและลี เวสต์วูด
ไม่มีสิทธิ์เพราะไปร่วมกับลิฟ
ซึ่งเท่ากับเป็นการทิ้งสมาชิกภาพในยูโรเปียนทัวร์
ฉะนั้นลุคจะต้องใช้หัวคิดสร้างสรรค์
และสรรหาผู้เล่นหน้าใหม่มาเติมเต็มทีม
โลกจะไม่มีทางรู้เลยว่า
ครึ่งหนึ่งของลูกทีมยุโรปจะเป็นใคร จนกว่าลุคจะประกาศชื่อ
รับรองว่างานนี้มีดราม่าแน่
(เวอร์จิเนียวอเตอร์) (อังกฤษ)
ใครอยากดื่มกาแฟบ้าง
- ชาร์ลีเอาไหม - เอา
จริงๆ นะ ชาร์ลีทำให้เรื่องมันง่ายขึ้น
ผมจะดูเหมือนกับรู้ว่า ผมกำลังทำอะไรอยู่ ซึ่งผมก็รู้อยู่บ้างแหละ
ผมถนัดเรื่องวิจารณ์กาแฟ
มากกว่าชงกาแฟเอง
เคาะให้มันกระจายๆ
- งี้เหรอ โอเค - อย่างนั้นแหละ
นั่นแหละ
ผมมาเล่นอาชีพตั้งแต่ยังเป็นหนุ่ม 17
ฉะนั้นผมเป็นมืออาชีพมานานกว่าครึ่งชีวิต ผมชอบบอกใครๆ แบบนั้น
เมียผมประสาทเสียเพราะเรื่องนี้ เพราะเราบอกเธอว่า
"ก่อนไป มาดื่มกาแฟกันสักแป๊บ"
แต่ 15 นาทีต่อมา เราก็ยังง่วนอยู่กับเครื่องชง
ฉันเข้าใจว่าทีมต่อเวลาให้ฉัน 17 นาที ถูกไหม
ใช่ เราได้ต่อเวลาเท่านั้น
ฉะนั้นสมมติว่าเรานัดประชุมกันสิบโมง
ถ้าเขาไปถึงช้า 17 นาที มันก็ยังทันเวลาอยู่
- เวลาของโรส - ใช่เลย
ทำรูปหงส์ได้ไหม
ฉันไม่รู้ว่าตอนนี้ฉันทำรูปอะไร เอาเป็นรูปนกหมุนตัวแล้วกัน
โอเค
ไปสนุกกับวันนี้กันเถอะ
ไรเดอร์คัพเป็นทัวร์นาเมนต์ ที่สร้างแรงบันดาลใจสำหรับผม
แต่แย่หน่อย ผมไม่ได้ติดทีมโดยอัตโนมัติ
มีอยู่สองครั้งที่ผมไม่ได้ติดทีมโดยอัตโนมัติ
และผมก็ยังอยากไปเล่นไรเดอร์คัพ
มันไม่ได้เป็นดั่งใจผม ผมไม่ได้ถูกเลือก
แต่สองครั้งนั้นที่ผมไม่ได้อยู่ในทีม
ทำให้ผมมีแรงผลักดันที่จะทำให้ดีในฤดูกาลต่อไป
ผมรู้ว่าผมจะต้องแสดงให้กัปตันทีมเห็น
ว่าผมเล่นได้ดีและสมควรได้รับเลือก
จัสติน โรสเป็นผู้เล่นที่น่าสนใจ อายุเขาใกล้เคียงกับลุค โดนัลด์
มากกว่ารอรี่ แม็คอิลรอย
แน่นอนว่ามันใกล้ถึงช่วงสุดท้าย ของเส้นทางอาชีพเขาแล้ว
แต่ในฐานะคนที่เล่นไรเดอร์คัพมาห้าครั้ง เขามีชีวิตอยู่เพื่อแข่งขันรายการนี้
งดงามมาก…
แต่ปีนี้จัสตินทำผลงานได้ไม่สม่ำเสมอ และความสม่ำเสมอก็สำคัญกับกอล์ฟ
ผมพยายามทำให้ตัวเองได้ติดทีมแน่นอน
แต่แล้วผมก็เสียหลักนิดหน่อย ผมตกรอบในสกอตติชโอเพ่น
ตอนแข่งโอเพ่นแชมเปียนชิปก็ทำได้ไม่ดี ซึ่งนั่นเป็นเวลาเดียวกับตอนที่ลุค
กำลังเริ่มต้นเตรียมทีมของเขา
แน่นอน ตอนนี้ผมกังวลนิดหน่อย
เมื่อเลือกได้แค่หก ผมก็ต้องพิจารณาทางเลือกที่หลากหลาย
ในทีมจะต้องมีพวกหน้าใหม่อยู่แน่นอน
ฉะนั้นผมจึงต้องการคนมีประสบการณ์ด้วย คนที่เคยเล่นในรายการนี้มาก่อน
ผมยังไม่พร้อมที่จะหายไปจากวงการ
ผมถูกฝึกมาเพื่องานนี้ และผมยังเชื่อว่าผมมีฝีมือ
(จูปิเตอร์) (ฟลอริดา)
มานี่ไอ้หนู
ไปคาบมาเลย
ไหน โชว์ลีลาหน่อย ตีลังกากลับหลังหน่อย
เล่นกายกรรมเก่งจริงๆ
ลูกทำท่านั้นได้สวยขึ้นกว่าเดิมนะ
เก่งมาก
เอาล่ะ พ่อจะไปดูกอล์ฟหน่อย
ที่อยู่กับเราตอนนี้คือกัปตันทีมไรเดอร์คัพ แห่งอเมริกา แซ็ค จอห์นสัน
เขาอยู่ที่ร้านโปโลราฟ ลอเรนในชิคาโก…
แซ็คสามารถเลือกตัวเลือกในแบบอื่นได้
ผมคิดว่าเขาไม่ได้เลือก คนที่อาจจะเล่นเก่งที่สุดในแง่สถิติ
แต่คนก็พูดกันเยอะว่าทีมอเมริกาทีมนี้
จะเป็นทีมที่อยู่ไปสิบปี 12 ปี 14 ปี หรืออะไรแบบนั้น
และจะพิชิตไรเดอร์คัพได้
ฉะนั้นผมเลยกดดันมาก ที่จะต้องเอาชนะและคว้าถ้วยกลับมา
งานนี้ยากมาก
เรื่องกอล์ฟเนี่ย ฉันมีทฤษฎีอยู่
ตอนที่คุณยังหนุ่ม คุณจะเล่นได้ง่ายกว่า
เพราะตลอดทั้งปีที่คุณต้องเล่น
คุณจะยังไม่มีความทรงจำเลวร้ายชวนสยอง
- ถูกต้องเลย - รอยแผลเป็นสินะ
ยิ่งเล่นนานๆ ความผิดพลาด และลูกโบกี้ก็เยอะตาม
ลุคมาถึงครึ่งทางของเส้นทางอาชีพแล้ว
และเขาก็คงพบว่าการแข่งขันมันยากขึ้นเรื่อยๆ
ฉันคิดว่าเขาได้ตำแหน่งกัปตันมา ในช่วงเวลาที่ประจวบเหมาะ
มันทำให้เขามีอะไรให้โฟกัส
นอกจากสังขารโรยรา ที่บางครั้งก็ทำให้ปวดเมื่อย
และลุคก็ทำงานนี้ได้ดีมากๆ
ลงหลุมไป
เช้านี้ซีริลตีลูกตกน้ำไปหนึ่งลูก
เขาเริ่มยิ้มออกที่หลุม 17
นี่เป็นกระบวนการที่ผมทำมาเป็นเวลา 14 เดือน
และแน่นอน ผมคิดว่ามันเป็นโจทย์ใหญ่ที่สุด
นับตั้งแต่ผมเริ่มอาชีพนักกอล์ฟมา
(เซนต์ไซมอนส์ไอส์แลนด์) (จอร์เจีย)
แซ็คมีผลงานการเล่นเดี่ยวที่ดีกว่าผม
เขาชนะพีจีเอทัวร์มากกว่า เป็นแชมป์สองรายการใหญ่
- บูสเตอร์คลับไปทางนั้นค่ะ - ค่ะ
- ครับผม - บูสเตอร์คลับ
เดินไปเลยค่ะ
เขาควรได้อยู่ในหอเกียรติยศ
ที่อิตาลีขอให้โชคดี
- ขอบคุณครับ ขอบคุณ - ค่ะ
ไนท์สู้ๆ
ตอนเป็นผู้เล่น การเล่นในไรเดอร์คัพมันตื่นเต้น
เราแทบอดใจรอลงไปแข่งไม่ไหว
ทัชดาวน์
แต่ในฐานะกัปตัน ตอนที่ไม่ได้ตีลูก เราไม่เพียงแต่จะรู้สึกตื่นเต้น
แต่ความรับผิดชอบมันยังทำให้เรากังวล
ถึงผมจะยินดีและชอบงานนี้ แต่มันก็ยังเป็นภาระที่หนักอึ้ง
ทั้งลุคและแซ็คเคยอยู่ในทีมไรเดอร์คัพมาก่อน
ทั้งคู่เคยเป็นผู้เล่น เคยเป็นรองกัปตัน
แต่พวกเขาไม่เคยต้องรับหน้าที่นี้
และมันก็เป็นเรื่องใหญ่สำหรับทั้งคู่
สำหรับแซ็ค นี่อาจจะเป็นความสำเร็จขั้นสูงสุด
ของคนที่เคยเป็นแชมป์รายการใหญ่มาแล้ว
สำหรับลุค นี่อาจจะเป็นช่วงเวลาสำคัญ
เขาเคยเป็นที่หนึ่งของโลก
แต่เขายังไม่เคยได้แชมป์รายการใหญ่เลย
ฉะนั้นการพิชิตไรเดอร์คัพจึงเป็นเรื่องใหญ่มาก
เราภูมิใจที่จะประกาศว่านับตั้งแต่คืนนี้
พาวิเลียนจะเปลี่ยนชื่อเป็นกัปตันส์พาวิเลียน
เพื่ออุทิศแด่แซ็ค จอห์นสัน
ผู้มีผลงานการรับใช้ชาติที่โดดเด่น
ในฐานะกัปตันทีมไรเดอร์คัพอเมริกาปีนี้
และแด่ผลงานที่สร้างแรงบันดาลใจ ของมูลนิธิแซ็ค จอห์นสัน
สุภาพสตรีและสุภาพบุรุษ โปรดปรบมือดังๆ
ให้กับแซ็คและครอบครัวหน่อย
ขอบคุณที่สนับสนุนนะครับ
(เวนต์เวิร์ธ) (อังกฤษ)
(วันเลือกผู้เล่นของกัปตันทีมยุโรป)
ไม่ว่ายังไง เราก็จะต้องมีทีมที่แข็งแกร่ง
และเป็นทีมที่ผมคิดว่าจะชนะได้
การต้องตัดใครสักคน ที่คิดว่าตัวเองทำได้ดีพอแล้วออก…
มันคงรู้สึกแย่น่าดู
ใช่ เพราะงั้นมันถึงเป็นหน้าที่นายไง
เพราะงั้นการเป็นรองกัปตันมันเลยง่าย
สำหรับทีมยุโรป
ลุค โดนัลด์มีกลุ่มผู้เล่นที่ยอดเยี่ยม ติดโผเข้ามาโดยอัตโนมัติอยู่แล้ว
เรากำลังพูดถึงราห์ม รอรี่ วิคเตอร์ ฮอฟแลนด์
สามคนนี้อยู่ในสี่อันดับสูงสุดของโลก
และแน่นอน แมตธิว ฟิตซ์แพทริก คนนี้ก็อยู่ในสิบอันดับแรกของโลก
จุดที่ยุ่งยากสำหรับกัปตันลุค โดนัลด์
คือเรื่องที่พวกคนเดิมๆ หลายคนไปแล้ว
ตอนนี้เขาเลยมีผู้เล่น ที่ยังไม่ได้ทดสอบฝีมือให้เลือกเป็นขโยง
มีพวกหน้าใหม่หลายคน แต่เขาก็รู้ว่าเขาต้องทำให้ทีมสมดุล
ด้วยประสบการณ์ที่มากพอ
เพื่อให้มีลูกทีมที่พร้อมจะอยู่ ในห้องล็อกเกอร์ด้วยกันได้
(เวอร์จิเนียวอเตอร์) (อังกฤษ)
ทำไมจู่ๆ มือถือก็ไม่มีสัญญาณนะ
ลุคต้องโทรศัพท์หลายสายแน่ ทั้งเพื่อแจ้งข่าวดีและข่าวร้าย
ให้ตายเถอะ
ตอนนี้ยังมีเวลาให้เหงื่อแตกอีกสองสามนาที
หวังว่าจะเป็นข่าวดีนะ
ในไรเดอร์คัพแต่ละครั้งที่เขาเล่น ลุคทำผลงานได้ดีจนติดทีม
มีอยู่แค่สองครั้งที่เขาไม่ถูกเลือก
ทั้งที่เราคิดว่าเขาน่าจะถูกเลือก
มันน่าขมขื่นและทำให้รู้สึกแย่มาก
เตะลูกต่ำข้ามสนามมาหน่อย
- เยี่ยม - เปิดเสียงไว้แล้วนะ เราจะได้ยินใช่ไหม
ผมว่าเปิดแล้วนะ
จนกว่าจะได้รับสาย เราไม่มีทางรู้ว่าผลจะเป็นไง
ทอมมี ฉันอยากให้นาย เป็นหนึ่งใน 12 คนที่ไปโรม
- หวังว่าจะตอบรับนะ - ยอดเลย วิเศษมาก
ได้อยู่แล้ว
ไงลุค
เซปป์ เป็นไงบ้าง
สบายดี แล้วนายล่ะ
ฉันโทรมาบอกนายว่า ฉันอยากให้นายมาเป็นส่วนหนึ่งของทีม
วิเศษเลย ได้อยู่แล้ว
- รับจนได้ - เป็นไงบ้าง
เชน เราอยากให้นายไปโรม
ฉันเห็นความมุ่งมั่นของนายเมื่อสองปีก่อนที่วิสซลิง
ถึงแม้เราจะแพ้ราบคาบก็เถอะ
แต่ปีนี้เราจะพลิกสถานการณ์
ขอบใจ ลุค
แน่นอนว่าฉันทั้งดีใจและตื่นเต้น
แชมป์โอเมก้ายูโรเปียนมาสเตอร์ส
ลูดวิก เอเบิร์ก
ลูดวิก ฉันรู้ว่าตอนนี้นายกำลังยุ่งอยู่ แต่…
ฉันโทรมาบอกว่านายสมควรได้รับตำแหน่งนี้
นายได้เข้าทีม ลูดวิก
ขอบคุณ ว้าว เหลือเชื่อสุดๆ เลย
อยากไปเล่นแล้วสิ
- นิโคไล - สวัสดี
ฉันอยากให้นายไปโรม
พระเจ้าช่วย
ฉันคิดว่านายพร้อมแล้ว
ที่เราคุยกันอยู่นี่ ฉันบรรยายไม่ถูกเลยว่าฉันรู้สึกยังไง
มาแล้ว
ลุคโทรมา เฟซไทม์ซะด้วย โอ๊ะโอ
รับเลย
ไงลุค
โรซี่ สบายดีไหม
ฉันกำลังทำให้ตัวเองไม่ใจจดใจจ่อ
ฉันมาเล่นฟุตบอลในสวนแล้วก็ดื่มพิมส์
ฉันมีข่าวดีมาบอกล่ะ
นายได้อยู่ในทีม
- เยี่ยม - แน่นอน ฉันต้องการนายที่นั่น
ขอบใจมากพวก ตลอดมาฉันก็หวังว่า ฉันจะแสดงฝีมือให้นายเห็นมากพอ
นายจะนำอะไรมาให้ทีมมากมาย นายมีประสบการณ์
นี่รอบที่เท่าไรแล้ว หกไหม
ใช่ รอบที่หก ฉันจะไปพร้อมกับผมหงอกๆ นี่
นายน่าจะเป็นคนที่แก่ที่สุดในห้องทีม
แต่นั่นก็เป็นเรื่องดีนะ
จะได้แบ่งปันความรู้ให้คนอื่นๆ
นี่เป็นครั้งแรกเลยที่ฉันถูกเลือกเข้าทีมไรเดอร์คัพ
อีกสองครั้งที่ฉันเป็นตัวเลือก ตอนที่ฉันคิดว่าอาจถูกเลือกแล้ว
มันกลับไม่เป็นดั่งหวัง
สำหรับฉัน นี่มีความหมายมากๆ เลย
เรามีแผนดีๆ แล้ว
- ฉันตื่นเต้นมาก ไปชิงถ้วยกลับมากัน - ขอบใจที่เชื่อในตัวฉันนะ
- ขอบคุณมาก - แล้วเจอกันที่โรม
- โอเคเพื่อน - โชคดี บาย
- ทุกคน - ได้ไปโรมแล้ว
ไรเดอร์คัพล่ะ ที่รัก
สุดยอดเลย
- ถูกเลือกครั้งแรก - ถูกเลือกครั้งแรก
- ครั้งแรกเลย - ใช่
มันยอดมาก
เป็นวันที่บ้าสุดๆ
ลุคเลือกลูกทีมแล้วและนี่เป็นทีม 12 คนที่หลุดโลก
ทีมของเขาดูจะมั่วซั่วอยู่หน่อยๆ
มีห้าคนที่ไม่ติด 30 อันดับแรกของโลก
สามคนที่ไม่ติด 50 อันดับ แถมยังเป็นหน้าใหม่สี่คน
พวกเขาจะต้องไปสู้กับทีมอเมริกา ที่มีแต่พวกสุดยอด อันดับหนึ่งถึง 12
พวกชั้นอ๋อง พวกแชมป์รายการใหญ่
ทั้งสก็อตตี้ เชฟฟ์เลอร์ ทั้งบรูคส์ เคปก้า ทั้งจอร์แดน สปีธ
นี่น่าจะเป็นไรเดอร์คัพครั้งที่น่าสนใจ
ผมอยู่ข้างสนามและคอยดูตอนอยู่ที่วิสซลิงสเตรทส์
และทีมอเมริกาก็ดูจะเป็นฝ่ายครองเกม
พวกเขาดูมั่นใจมาก
ผมกังวลแทนทีมยุโรปในอีกทศวรรษต่อจากนี้
พูดตรงๆ ผมไม่แน่ใจว่า เรากำลังมุ่งหน้าไปทางไหน
สิ่งที่คนพูดกันเยอะ เกี่ยวกับทีมไรเดอร์คัพยุโรปก็คือ
"พวกเขาจะลำบากไหม พวกเขาไม่มีคนเก่าๆ ที่เปี่ยมประสบการณ์ในทีม"
แต่สำหรับผม นี่คือยุคใหม่ของยุโรป นี่คือทีมของคนรุ่นใหม่
นี่คือแนวทางที่เราจะไปและเราจะเดินหน้าต่อไป
สำหรับผม ไม่มีอะไรจะสนุกไปกว่า การอยู่ในทีมที่จะชนะในเกมเยือน
ถ้าเราคว้าแชมป์ไรเดอร์คัพได้ในแผ่นดินยุโรป
มันจะมีความหมายเทียบได้กับ ทุกอย่างในวงการเรา
ผมชอบไรเดอร์คัพมากขึ้นเรื่อยๆ ทุกครั้งที่ได้ไปเล่นในรายการ
เพราะมันงัดเอาบางอย่างออกมาจากตัวเรา
บางอย่างที่หาไม่ได้จากการแข่งแบบเดี่ยว
คุณต้องเล่นเพื่อเพื่อนร่วมทีม
เพื่อกัปตัน เพื่อประเทศ เพื่อทวีปของคุณ
เรากำลังเผชิญหน้ากับทีมอเมริกา ที่เก่งกาจเหลือเชื่อ
ผมไม่แน่ใจว่านั่นจะส่งผลอะไรกับทีมยุโรปไหม
(โรม) (อิตาลี)
ยินดีต้อนรับทุกคน
วิวนี้สวยสุดยอดไปเลย
ช่างเป็นฉากหลังที่สุดยอดสำหรับไรเดอร์คัพปีนี้
ก่อนจะไปถึงโรม กระบวนการมันยาวนาน
แต่ทั้งหมดนั้นมันผ่านมาแล้ว
เป้าหมายเดียวของลุค โดนัลด์ในตอนนี้ คือการทำให้ผู้เล่นทั้ง 12 คนเป็นหนึ่งเดียว
แบบนั้นพวกเขาถึงจะมีหวังเอาชนะทีมอเมริกาได้
สุภาพสตรีและสุภาพบุรุษ นี่คือ 12 คนของเรา
ยอดผู้เล่น 12 คนที่จะพยายาม ชิงถ้วยไรเดอร์คัพกลับคืนมา
ผมภูมิใจในตัวพวกเขาและมีความสุขมาก
นี่จะเป็นสัปดาห์ที่พิเศษ
และสัปดาห์นี้เราตั้งใจ จะสร้างประวัติศาสตร์ให้ตัวเอง
เราจะสนุกให้เต็มที่ตอนอยู่ในสนาม
และเราจะคว้าถ้วยกลับมา ขอบคุณมากครับ
ตีผ่าริมขวาหมายความว่า ลูกของฉันจะไปตกที่ริมขวา
เราต้องเล็งพัตเตอร์ไปตรงนั้น
ถ้านายต้องพัตต์ลูกริมขวา มันจะไปตรงไหน
- เหมือนกันไหม - เหมือน
ใช่ โอเค
นี่แซ็ค ถ้านายพัตต์ลูกริมขวา นายจะเล็งไปตรงไหน
- จะเล็งศูนย์กลางลูกไปตรงไหน - ลูกของฉันจะถูกเล็งไปตรงที่…
ในครึ่ง นอกครึ่ง นั่นแหละริมขวา
ถ้านายเป็นแคดดี้ ฉันคงรู้สึกเหมือนนายแค่เติมคำเข้าไป
มาเถอะ ไปฝึกพัตต์ทีม
การทำให้คนทั้งกลุ่มมีเป้าหมายเดียวกัน
และสามารถโหนกระแสที่เรามีมา
ตลอดช่วงสองปี พร้อมทั้งหวังว่าเราจะสามารถเริ่มต้น
ศักราชใหม่ในทัวร์นาเมนต์ได้ นั่นคือเป้าหมายของเรา
(โดนัลด์เดียวที่ทำได้…)
(รอบซ้อม) (วันพุธ)
ลงหลุมไปเลย
จากประวัติศาสตร์ที่ผ่านมา ผู้เล่นอเมริกันทำได้ดีเมื่อเล่นเดี่ยว
และพวกเขาคิดว่า "งานนี้ไม่ยากหรอก"
"เราแค่ต้องแสดงฝีมือและเอาชนะด้วยกอล์ฟ"
มันได้ผลในไรเดอร์คัพคราวก่อน
ฉันต้องทำโฮลอินวัน
เขาว่างั้น เขาจะเอาชนะแมตช์นี้ด้วยหลุมนี้
ทีมยุโรปมีหัวกะทิมากกว่าผู้เล่นชั้นรอง
แต่ในทีมของพวกเขาก็มีคนที่คุณอาจคิดว่า "พวกเขาอาจยังไม่พร้อมสำหรับเวทีนี้"
ตอนที่คุณเป็นมือใหม่มาออกรอบไรเดอร์คัพที่นี่
- อืม - คุณรู้สึกว่าการแข่งมันโหดหรือเปล่า
- แบบว่าน่ากลัวน่ะ - อืม
เพราะเราจะอยากทำผลงานให้ดี
นายต้องจำเอาไว้ ลุคกับคนอื่นๆ เตรียมแผนไว้ให้เราแล้ว
ตอนนี้นายแค่ต้องรู้จักสนาม
เราทุกคนต่างอยากเล่นให้ดี ตอนแข่งเราจะได้มีความมั่นใจ
ใช่
แต่นายไม่ต้องพิสูจน์อะไรกับใครทั้งนั้น
เพราะนายพิสูจน์ไปแล้ว นายได้อยู่ในทีม จริงไหม
นายได้อยู่ที่นี่เพราะนายเล่นได้ดี
ไม่ต้องรู้สึกว่าต้องพิสูจน์อะไรให้ใครเห็น
ที่ผ่านมา ทีมยุโรปเก่งในเรื่องการเล่นเป็นทีม
- ไง คิดว่าไงบ้าง - สุดยอดเลย วิเศษจริงๆ
- มันเจ๋งมาก - ยอดเลยเนอะ
เอาล่ะทุกคน
ใช่ เอาล่ะนะ
ลุคกับฉัน เมื่อเราย้อนมองประสบการณ์ที่ผ่านมา
ในไรเดอร์คัพที่เราทำผลงานได้ดี พวกเราเหมือนเป็นครอบครัวเดียวกัน
นั่นแหละ เราเลยใช้เวลาไปมากกับการคิดกันว่า
เราจะทำให้คนเหล่านี้ รู้สึกเป็นครอบครัวเดียวกันโดยเร็วได้ยังไง
คุณเคยมาไรเดอร์คัพมาก่อนไหม
- เคย - โจนเคย คุณรู้จักโจนใช่ไหม
- ไม่ - ภรรยาคีธ โทษที
การได้เริ่มต้นที่บ้านนี่ดีที่สุด
มีแสงแดดส่องมาหาเรา
แสงแดดส่อง
เราควรขอพรแบบเดียวกันนะ
หนึ่ง สอง สาม
- คุณทำแบบนั้น - ฉันกลัว…
ว้าว
วันนี้ฉันผูกไทเส้นที่สามแล้ว
(แมตต์ ฟิตซ์แพทริก) (ไรเดอร์คัพครั้งที่สาม)
ให้ตายสิ เรเชล คุณสวยมาก
คืนวันพุธของไรเดอร์คัพ
มันเป็นคืนที่ทีมอเมริกา และทีมยุโรปจะมาถ่ายรูปร่วมกัน
ขอบใจ ไม่เอาน่า
มันเป็นช่วงเวลาเดียวที่เราจะมารวมตัวกัน
ส่วนวันที่เหลือในสัปดาห์ พวกเราจะ
อยู่คนละฝ่าย
- ใส่แล้วดูดีเลยล่ะ ฉันดีใจจัง - ขอบคุณ
- ริคกี้ - ริคกี้ ลุยเลยนะ
สู้ๆ ริคกี้
บันไดลื่นนะ เดินระวังด้วย
พวกเขาถามว่า "ใครคือแม่ทัพของทีม"
ผมตอบว่า "ถ้าเราต้องส่งคนหนึ่งไป มันคงเป็นบรูคส์ เขาเก่งที่สุด"
เท้าฉันชุ่มเหงื่อเลย
- ฉันด้วย - การเดินลงบันไดนั่น…
ฉันรู้สึกเหมือนฉันจะลื่นเลย
ลำบากเป็นบ้า
ดีนะไม่ออกกำลังขาก่อนหน้านี้ ให้ตาย ฉันสั่นไปหมดแล้ว
มันเป็นธรรมเนียมที่ทั้งสองทีม จะต้องมารวมตัวกันในเย็นวันหนึ่ง
พวกเรายอมรับอย่างเต็มใจว่า
นั่นคือสิ่งที่ควรทำและจะต้องเกิดขึ้น
- อเมริกา - นี่คือปีของเรา
ทุกคนมองไปที่ริคกี้นะ
ว้าว ใครจะสวยที่สุดนะ
ยุโรป
ผมรู้สึกว่าไรเดอร์คัพมีความหมาย ต่อคนยุโรปมากกว่านิดหน่อย
เพราะนี่คือช่วงเวลา ที่เราจะได้ทำอะไรเพื่อยุโรป
เราเล่นเพื่อประวัติศาสตร์ เรากำลังจะเป็นส่วนหนึ่งในประวัติศาสตร์
เราปากไม่ดีได้ เราเป็นอเมริกัน มันไม่เป็นไร
- Netflix อยู่นั่นนะ - ฉิบหาย
โอเค หนึ่ง สอง สาม
(พิธีเปิด) (วันพฤหัสบดี)
พิธีเปิดคือที่ที่การแข่งขันเริ่มต้นขึ้น
"ทีมของเราจะสู้กับทีมของนาย"
เดิมพันมันสูงมาก
คนจะพูดถึงผลการแข่งขันครั้งนี้
ต่อไปอีกสองปีและหลายปีหลังจากนั้น
โทษทีนะที่ศอกไปโดน
สุภาพบุรุษ พวกคุณน่าจะได้ยินเสียงดังข้างนอกนั่น
คนมากันเต็มเลย เขามาเพื่อดูพวกคุณ
ฉะนั้นขอบคุณมาก
ทีมอเมริกา พวกคุณจะเดินออกไปก่อน
จากนั้นเราจะพาทีมยุโรปไป
โชคดีทุกคน ขอบคุณ
สุภาพสตรีและสุภาพบุรุษ ขอต้อนรับสู่ไรเดอร์คัพ 2023 ที่อิตาลี
โอเค สุภาพบุรุษ เดินเรียงแถวออกมาตามลำดับเลย
พวกเขาพาทั้งสองทีมออกมาเผชิญหน้า และในที่สุดมันก็จะดูเหมือนกับว่า
"นี่แหละ อเมริกาปะทะยุโรป"
หลายทศวรรษแห่งประวัติศาสตร์ แห่งการชิงชัย ข้อมูลจะเผยออกมา
ตอนนี้ทีมไหนจะเก่งกว่า มาดูกัน
สุภาพสตรีและสุภาพบุรุษ โปรดต้อนรับผู้ที่ครองถ้วยไรเดอร์คัพ
นำทีมโดยกัปตันแซ็ค จอห์นสัน
ทีมอเมริกาค่ะ
อเมริกา
ขอต้อนรับเหล่าบุรุษ ที่หวังจะชิงถ้วยไรเดอร์คัพกลับมา
นำทีมโดยกัปตันลุค โดนัลด์
ทีมยุโรป
ไม่มีอะไรจะเจ๋งไปกว่าพิธีเปิดนั่นแล้ว
สู้ๆ
นี่เป็นสถานการณ์ที่ใกล้เคียงกับ
การยืนประจันหน้ากันของนักมวย สำหรับเรานักกอล์ฟ
ต่างก็แค่เราพร้อมแล้วที่จะลงไปเล่น
วันพรุ่งนี้การแข่งขันจะเริ่มขึ้น
คุณกำลังจะได้เห็นว่าทำไมไรเดอร์คัพ จึงไม่เหมือนกับรายการไหนๆ
(2023 ไรเดอร์คัพ) (มาร์โคซิโมนี)
อรุณสวัสดิ์และขอต้อนรับสู่ มาร์โคซิโมนีกอล์ฟแอนด์คันทรีคลับ
และสู่ไรเดอร์คัพปี 2023
สนามจะยังไม่เปิดจนกว่าจะหกโมงครึ่ง
ขึ้นอยู่กับว่าพระอาทิตย์จะขึ้นตอนไหน
ถนนทุกสายมุ่งหน้าสู่แท่นตีแรก ของไรเดอร์คัพครั้งที่ 44
สุดยอดศึกกอล์ฟประจัญบาน มาจัดขึ้นที่อิตาลีเป็นครั้งแรก
เช้าวันศุกร์ของไรเดอร์คัพกดดันเสมอ
เหมือนบ็อบ แมคอินไทร์บอกด้วยว่า เขารู้สึกอยากอาเจียน
เช้าวันศุกร์ การแข่งจริงมาแล้ว มันเกิดขึ้นแล้ว
ทุกคนให้กำลังใจกัน แต่เรารู้ว่าถึงเวลาต้องลุยแล้ว
ทุกคนรู้ว่าตัวเองต้องทำอะไร
ต้องเตรียมร่างกาย ต้องซ้อม ทุกอย่างต้องเข้าที่
เราจะรู้สึกถึงแรงกดดันของการแข่งขัน
ผมรู้ว่ามันก็แค่กอล์ฟ แต่เราก็ยังรู้สึกแบบนั้น
ถึงตอนที่ผมยังเด็ก ผมจะฝันถึงการได้เป็นส่วนหนึ่งของทีม
แต่พอได้รับโอกาสจริงๆ มันก็รู้สึกแปลกๆ
พอลงสนาม อะดรีนาลีนจะพลุ่งพล่าน
ที่แท่นตีแรก เราจะได้ยินเสียงสวดพึมพำ
มันเหมือนเสียงสั่นหึ่งๆ ในบรรยากาศ
มันเจ๋งสุดๆ
ไม่มีอะไรจะยอดไปกว่า เช้าวันศุกร์ของไรเดอร์คัพ
พ่อคะ
(นอวาก จอกอวิช) (แชมป์แกรนด์สแลม 24 สมัย)
สุดยอดไปเลย
นี่เป็นข้อบังคับเลย สัปดาห์นี้ทุกคนจะต้องร้องไห้อย่างน้อยหนึ่งครั้ง
บรรยากาศมันเข้มข้นขึ้นมาเรื่อยๆ จนท้องไส้รู้สึกปั่นป่วน
ภายนอกทุกคนดูสงบ
แต่เชื่อเถอะ มันไม่จริง
สองฝ่าย ผู้เล่น 24 คน
นี่คือแมตช์ที่หนึ่ง
ตัวแทนจากสหรัฐอเมริกา
สก็อตตี้ เชฟฟ์เลอร์และแซม เบิร์นส์
ตัวแทนจากยุโรป จอน ราห์มและไทร์เรล ฮัตตัน
(จอน ราห์ม/ไทร์เรล ฮัตตัน ปะทะสก็อตตี้ เชฟฟ์เลอร์/แซม เบิร์นส์)
เราเห็นผู้คนจำนวนมหาศาลรายล้อมรอบ
แล้วเสียงที่ดังสนั่นจนแทบไม่ได้ยินอะไรอย่างอื่น
ก็เงียบลงทันทีเมื่อไม้กอล์ฟอยู่หลังลูกกอล์ฟ
มันน่าขนลุกแต่ก็สุดยอดมากๆ
แมตช์เปิดรายการแบบสี่คนเริ่มต้นขึ้นแล้ว
ไรเดอร์คัพเป็นรายการที่ไม่เหมือนรายการไหน
การแข่งพีจีเอทัวร์ส่วนใหญ่เป็นรูปแบบนับสโตรก แต่ไรเดอร์คัพเป็นแบบแมตช์เพลย์
พวกเขาจะต้องสู้กันตัวต่อตัว
ถ้าคุณเก็บหลุมนั้นได้ คุณได้แต้ม ถ้าคุณเสียหลุมนั้น คุณเสียแต้ม
และใครที่ตีลงหลุมมากที่สุด จะเป็นผู้ชนะในแมตช์นั้น
แต่ละแมตช์จะแข่งสองต่อสอง
แล้วในวันอาทิตย์ก็จะเป็นการแข่งแบบเดี่ยว
ไม่ว่าแมตช์แบบทีมหรือแมตช์แบบเดี่ยว
จะมีคะแนนแมตช์ละแต้ม
ฉะนั้นเมื่อมี 28 แมตช์ ก็แปลว่ามี 28 แต้มให้เก็บ
ถ้าชนะแมตช์ คุณได้แต้มเต็ม ถ้าเสมอ คุณได้ครึ่งแต้ม
ใครที่ได้ 14 แต้มครึ่งก็เป็นแชมป์ไรเดอร์คัพ
(หลุม 1)
ตายแล้ว จะเริ่มกันแบบนั้นเนี่ยนะ
นี่คือโอกาสที่ยุโรปจะเก็บเบอร์ดี้และพิชิตหลุมนี้
ในหลุมเปิดเกมแมตช์แรก พวกเขาเสมอกัน
(เสมอ)
เรารู้อยู่แล้วว่าศึกนี้มันต้องยาก
แมตช์ที่สอง
แม็กซ์ โฮม่ากับไบรอัน ฮาร์แมน แชมป์โอเพ่น
ปะทะกับวิคเตอร์ ฮอฟแลนด์และลูดวิก เอเบิร์ก
ผมคิดว่าเรามีแผนที่ดีพร้อมแล้ว เรารู้ว่าเราต้องขึ้นนำให้เร็ว
เรามั่นใจมาก ทั้งตัวผมและพวกรองกัปตัน
เรามั่นใจกับแผนจับคู่ที่เราคิดขึ้นมา
วิคเตอร์ ฮอฟแลนด์ใช้ไม้ตีลูกสั้น แปลกนิดหน่อยที่เขาไม่ใช้พัตเตอร์
ดูนั่นสิ แบบนี้ไงถึงได้ใช้ไม้ตีลูกสั้น
(ฮอฟแลนด์/เอเบิร์ก - 1 แต้ม)
ฝั่งยุโรปประกาศศักดาในหลุมแรก
ยังไงก็ตาม นี่เพิ่งแปดโมงเช้า
การเก็บหลุมแรกได้และขึ้นนำก่อน
มันสำคัญมากในแมตช์เพลย์ เพราะมันมีแค่ 18 หลุม
มันเหมือนการสปรินต์มากกว่ามาราธอน
ฮอฟแลนด์กำลังจะพัตต์ที่หลุมสองเพื่อเก็บหลุมนี้
เพิ่งผ่านไปสองหลุม
แต่วิคเตอร์ ฮอฟแลนด์ก็ชูกำปั้นสองครั้งแล้ว
ฝั่งยุโรปขึ้นนำในแมตช์ที่สอง ตอนนี้เรากำลังรอแมตช์ที่สาม
ริคกี้ ฟาวเลอร์และคอลลิน โมริกาวะ ปะทะเชน ลาวรีและเซปป์ สตราก้า
ในเช้าวันศุกร์ สี่แมตช์จะเริ่มห่างกัน แมตช์ละ 15 นาที
ฉะนั้นเกือบทั้งเช้า
มันจะมีสี่แมตช์ดำเนินไปพร้อมๆ กัน
ฉะนั้นกัปตันมีหน้าที่ต้องไล่ตามเช็กคะแนน
เมื่อแต่ละคู่ลงสนามแล้ว บทบาทของผมจะต้องทำหลายขั้นตอน
ระยะประมาณ 170 เมตร
ถ้าผู้เล่นคนไหนอยากรู้คะแนน ของกลุ่มที่นำหน้าพวกเขาไป
ผมก็จะบอกพวกเขาได้
มาดูราห์มตอนนี้ ช็อตนี้เพื่อเบอร์ดี้ ส่วนทีมอเมริกาจะพัตต์เพื่อเก็บพาร์
จอน ราห์มและฮัตตันเก็บเบอร์ดี้ได้
พวกเขานำหนึ่งแต้ม
(หลุม 7)
(ความเร็วลูก 217 กม.ต่อชม.) (สูง 34 ม.)
แม่เจ้าโว้ย
เกือบจะโฮลอินวันแล้ว
นี่คือแมตช์ที่สี่ แมตช์สุดท้าย ของการแข่งแบบสี่คนในรอบเช้า
รอรี่กับฟลีตวู้ดจะแข่งกับ แซนเดอร์ เชาฟ์เฟลและแพทริก แคนท์เลย์
(หลุม 4)
จากตัวเลข ทีมอเมริกาเป็นฝ่ายแข็งแกร่งกว่า
แต่เราก็ชอบที่ต้องอยู่ในจุดนี้…
แม็คอิลรอยตีลงหลุม
และขึ้นนำไปก่อนในการจับคู่แมตช์สุดท้าย
เพราะมันสร้างความท้าทายให้กับเรา
การแข่งรอบเช้าผ่านมาครึ่งทางแล้ว และผลมันก็เริ่มชัดเจน
ทีมยุโรปเก็บแต้มไปได้มากกว่าทีมอเมริกา
- ดูนั่นสิ - ให้ตาย
ไม่มีแมตช์ไหนที่ทีมอเมริกาขึ้นนำเลย
พวกเขาเป็นฝ่ายตามตลอดทั้งเช้า
ไปอีก
- ลูกแรง แต่ผมต้องทำระยะให้ได้ - ไปอีก
เมื่ออยากเล่นแบบดุดันบนแฟร์เวย์กับยุโรป มันก็มีราคาที่ต้องจ่าย
ห้าเหรอ
เรามาถึงหลุมเก้า เราตามอยู่สามแต้ม ผมดูกระดานผู้นำอยู่
มันฟ้าทั้งกระดาน เราตามอยู่ในทุกๆ แมตช์
ผมคิดในใจว่า "ฉิบหาย นี่ไม่ใช่ฝันสินะ"
ทุกอย่างในวันศุกร์เป็นไปตามที่เราหวัง
แผนจับคู่ของเราได้ผลอย่างที่ผมคิดเอาไว้
และเราก็ใช้ประโยชน์จากผู้ชมด้วย
เรารับพลังมาจากพวกเขา
ทุกครั้งที่เราตีลูกลงหลุม เราจะได้ยินเสียงเชียร์ดังลั่น
เสียงมันดังยาวนาน ช่วยคงความมั่นใจและฝีมือไว้ได้
ที่หลุม 11 ริคกี้จะเก็บพาร์เพื่อคว้าชัย
(หลุม 11)
ผมคิดในใจ "ให้ตายเหอะ ริค"
บางหลุมเราน่าจะคว้าแต้มหรือเสมอได้ ถ้าเราได้เบอร์ดี้สักสี่ห้าลูกหรือพัตต์ลูกพาร์
แต่เราเล่นได้ห่วยแตก
เราเริ่มต้นได้ไม่สวยอย่างที่เราต้องการ
อะไรๆ ไม่เป็นไปตามที่ทีมอเมริกาต้องการ
เราพัตต์บางลูกไม่ลง พวกเขาพัตต์ลง และในกอล์ฟ โมเมนตัมเป็นสิ่งสำคัญ
มันยิ่งสำคัญเมื่อเป็นไรเดอร์คัพ เพราะพอเราเห็นสีบนกระดาน
มันสร้างโมเมนตัมขึ้นมาได้
(หลุม 15)
อีกสองพัตต์ จอน ราห์มจะชนะแมตช์นี้
ในแมตช์นี้พวกเขาคุมเกมได้อยู่หมัด
ลูกนี้น่าจะปิดเกมได้ ลงไปแล้ว
ยุโรปได้แต้มแรกมาครองสำเร็จ
ผมรู้สึกดีใจที่เห็นผลบนกระดานคะแนน
ทั้งกระดานมีแต่สีฟ้า
ช็อตที่สามของฮอฟแลนด์
วันนี้เขาตีลูกรอบกรีนได้ยอดมาก แล้วเขาจะทำได้อีกครั้งหรือไม่
เขาทำได้ครับ
พวกเขานำสี่แต้มและเหลืออีกแค่สามหลุม ทีนี้ยุโรปก็คว้าไปแล้วสองคะแนน
(ยุโรป 2) (อเมริกา 0)
ขณะเดียวกัน ที่หลุมที่ 17 ฟาวเลอร์ต้องเอาชนะในสองหลุมนี้ให้ได้
ใช่ เขาจำเป็นต้องทำให้สำเร็จ
เฉียดไปนิดเดียว
ลูกนี้เพื่อจบแมตช์
สตราก้ากับเชน ลาวรี
เป็นฝ่ายพิชิต
ริคกี้ ฟาวเลอร์และคอลลิน โมริกาวะ
ตอนนี้ฝ่ายยุโรปได้มาสามแต้มแล้ว
(หลุม 17)
ลูกนี้ก็สวยไม่เบาเลยครับ มันตรงไปที่หลุม
ว้าว
ทุกๆ ช็อตที่ผ่านไป ทีมอเมริกายิ่งมีเหตุผลให้เชื่อว่า
โอกาสได้หมดลง
แล้วทีมอเมริกาจะเก็บคะแนนได้บ้างหรือเปล่า
ผมไม่เคยเห็นเชาฟ์เฟลพัตต์ลูกแย่มาก่อน
เช้าวันศุกร์เป็นหายนะของแท้ของทีมอเมริกา
ทีมยุโรปชนะขาดลอย
ในการแข่งเปิดรายการไรเดอร์คัพครั้งที่ 44
(ยุโรป 4) (อเมริกา 0)
ยอดฝีมือยุโรปประกาศศักดาอย่างยิ่งใหญ่
ถ้าคะแนนคือ 4-0 จงลุกขึ้นพลัน
พวกเขาพ่ายแพ้อย่างสิ้นเชิง
พอมองกระดานคะแนน ผมคิดในใจว่า "ให้ตายเถอะ"
ผมคิดว่า "นี่ไม่ใช่ฝันใช่ไหม"
ไม่มีแมตช์ไหนเลยที่ทีมอเมริกาสร้างโมเมนตัมได้
พวกเขาแพ้ราบคาบ
ผมคิดถึงคำพูดของไมก์ ไทสันที่ว่า
"ใครๆ ก็มีแผนในใจถ้ายังไม่โดนกำปั้นชกหน้า"
ในวันศุกร์ทีมอเมริกาโดนหมัดเสยคางเข้าเต็มรัก
เกิดอะไรขึ้นเนี่ย
และเมื่อคุณโดนชกแบบนั้น
แผนที่คุณเตรียมมา คุณก็โยนมันทิ้งไปได้เลย
ยุโรป
ยินดีต้อนรับ ยินดีต้อนรับสู่ไรเดอร์คัพ